Το Τμήμα Γεωργίας της Αυστραλίας (το Τμήμα) και το Υπουργείο Πρωτογενούς Βιομηχανίας της Νέας Ζηλανδίας (NZ MPI) έχουν συγκεκριμένες απαιτήσεις προκειμένου να διασφαλίσουν ότι η απεντόμωση με σουλφουρυλοφθορίδιο (Sulfuryl Fluoride - SF) για την καφέ βρωμούσα (BMSB) διενεργείται αποτελεσματικά και πιστοποιείται. Οι πλήρεις απαιτήσεις περιγράφονται λεπτομερώς στη μεθοδολογία υποκαπνισμού SF που δημοσιεύεται στην ιστοσελίδα του τμήματος [agriculture.gov.au/import/arrival/treatments/treatments-fumigants](http://www.agriculture.gov.au/import/arrival/treatments/treatments-fumigants).

**Version 1.1**

Shape

Description automatically generated



Απαιτήσεις συμμόρφωσης

για υποκαπνισμό με

σουλφουρυλοφθορίδιο,

για BMSB

Ακολουθεί μια σύνοψη των κύριων απαιτήσεων συμμόρφωσης.

**Στοιχεία αποστολής**

Στο αρχείο του υποκαπνισμού πρέπει να καταγράφονται τα πλήρη στοιχεία της αποστολής.

**Καταλληλότητα αποστολής (βλ. επίσης *Φύλλο πληροφοριών καταλληλότητας αποστολής*)**

Τα εμπορεύματα δεν πρέπει να τυλίγονται ή να καλύπτονται με τρόπο που να εμποδίζει την πρόσβαση του υποκαπνιστικού σε όλες τις επιφάνειες των προϊόντων στα οποία έχουν πρόσβαση τα BMSB. Η εμπορική συσκευασία/το περιτύλιγμα δε χρειάζεται να ανοιχτεί, να αφαιρεθεί ή να κοπεί, ωστόσο όλες οι συσκευασίες/τα περιτυλίγματα μεταφοράς πρέπει να ανοιχθούν, να αφαιρεθούν ή να κοπούν κατά τέτοιο τρόπο ώστε να επιτρέπουν την πρόσβαση του υποκαπνιστικού σε όλες τις επιφάνειες των προϊόντων.

**Διαθέσιμο διάκενο/ικανότητα φορτίου**

Πρέπει να υπάρχει διαθέσιμο κενό (διάκενο) μεταξύ των εμπορευμάτων και γύρω από αυτά, εντός του χώρου της απεντόμωσης, ώστε να επιτρέπεται η τοποθέτηση αισθητήρων υποκαπνιστικού στις απαιτούμενες θέσεις, το υποκαπνιστικό να κατανέμεται εξίσου σε όλον τον χώρο απεντόμωσης και να τοποθετείται ένας ανεμιστήρας στον χώρο για να κυκλοφορεί ο αέρας.

**Θερμοκρασία**

Η θερμοκρασία της αποστολής πρέπει να είναι μεγαλύτερη από 10°C και να μετριέται κατά τη διάρκεια της περιόδου απεντόμωσης.

**Σωλήνες παρακολούθησης**

Τουλάχιστον τρεις σωλήνες παρακολούθησης υποκαπνισμού πρέπει να τοποθετούνται εντός κάθε χώρου υποκαπνισμού 30m3 ή μεγαλύτερου. Οι σωλήνες παρακολούθησης πρέπει να τοποθετούνται:

* στην εμπρόσθια βάση του χώρου, στην αντίθετη πλευρά του σωλήνα παροχής του υποκαπνιστικού,
* όσο το δυνατόν πιο κοντά στο κέντρο των προϊόντων και
* στο άνω πίσω μέρος του χώρου, στην πλευρά αντίθετα από τον σωλήνα παρακολούθησης της μπροστινής βάσης.

**Υπολογισμός δόσης**

Όλα τα στοιχεία για τον χώρο, τις προβλέψεις ελάχιστης θερμοκρασίας και οι υπολογισμοί δόσεων για

το υποκαπνιστικό πρέπει να καταγράφονται στο αρχείο καταγραφής του υποκαπνισμού.



|  |
| --- |
| Απαιτήσεις συμμόρφωσης για υποκαπνισμό με σουλφουρυλοφθορίδιο, για BMSB |

**Εφαρμογή υποκαπνιστικού**



Η υπολογιζόμενη δόση πρέπει να εφαρμόζεται με

τον ανεμιστήρα σε λειτουργία, για να βοηθήσει

στη διανομή του υποκαπνιστικού σε όλον τον χώρο.

Η ώρας ολοκλήρωσης της εφαρμογής υποκαπνιστικού

πρέπει να καταγράφεται στο αρχείο καταγραφής

του υποκαπνισμού.

**Παρακολούθηση του υποκαπνιστικού**

Η παρακολούθηση του υποκαπνιστικού είναι υποχρεωτική στην αρχή και στο τέλος του υποκαπνισμού. Επιτρέπεται πρόσθετη παρακολούθηση εάν κριθεί απαραίτητο. Όλες οι ενδείξεις από τις μετρήσεις παρακολούθησης του υποκαπνιστικού πρέπει να καταγράφονται στο αρχείο καταγραφής του υποκαπνισμού, μαζί με τις ώρες που έγιναν οι μετρήσεις.

**Ώρα έναρξης**

Ο χρόνος έναρξης του υποκαπνισμού καθορίζεται όταν:

* οι μετρήσεις της συγκέντρωσης υποκαπνιστικού, από όλους τους σωλήνες παρακολούθησης, είναι σε όλους τους σωλήνες πάνω από 24g/m3 (για απεντομώσεις κατά τις οποίες **δεν** χρησιμοποιείται σύστημα τρίτου κατασκευαστή όπως το Fumiguide), και
* όλες οι μετρήσεις βρίσκονται εντός ισορροπίας (15%).

Όταν δεν πληρούνται αυτές οι δύο απαιτήσεις, εάν υπάρχει αρκετό υποκαπνιστικό στον χώρο, πρέπει να λειτουργήσουν οι ανεμιστήρες, για την περαιτέρω διανομή του υποκαπνιστικού, και να διεξαχθεί πρόσθετη παρακολούθηση, για να εξακριβωθεί η συμμόρφωση με τις απαιτήσεις χρόνου έναρξης.

**Χρόνος ολοκλήρωσης**

Ο χρόνος ολοκλήρωσης του υποκαπνισμού καθορίζεται όταν:

* οι μετρήσεις της συγκέντρωσης υποκαπνιστικού, από όλους τους σωλήνες παρακολούθησης, είναι ίσες με ή πάνω από την απαιτούμενη συγκέντρωση.

Όταν δεν πληρείται η απαίτηση αυτή, ο υποκαπνισμός θεωρείται ότι απέτυχε και απαιτείται εκ νέου υποκαπνισμός. Η συμπλήρωση με επιπλέον αέριο στο τέλος της περιόδου έκθεσης ΔΕΝ επιτρέπεται για αποστολές με προορισμό την Αυστραλία (εάν η συγκέντρωση πέσει κάτω από την ένδειξη ελάχιστου ορίου του προγράμματος απεντόμωσης οποιαδήποτε στιγμή κατά τη διάρκεια του υποκαπνισμού, η απεντόμωση έχει αποτύχει.

**Αερισμός**

Ο χώρος υποκαπνισμού πρέπει να αερίζεται στα 3ppm ή λιγότερα, πριν τα προϊόντα απελευθερωθούν προς χρήση από τον πελάτη. Οι μετρήσεις οριακής τιμής κατωφλίου (TLV) πρέπει να λαμβάνονται και να καταγράφονται στο αρχείο καταγραφής του υποκαπνισμού.

**Πιστοποίηση**

Πρέπει να εκδίδεται πιστοποίηση που να επιβεβαιώνει ότι ο υποκαπνισμός διενεργήθηκε σε συμμόρφωση με τις απαιτήσεις και ήταν αποτελεσματικός. Τα στοιχεία της πιστοποίησης πρέπει να ταιριάζουν με τα στοιχεία που καταγράφονται στο αρχείο καταγραφής του υποκαπνισμού.

**Τεκμηρίωση**

Τα πρότυπα του αρχείου καταγραφής υποκαπνισμού και απεντόμωσης συμπεριλαμβάνονται στη μεθοδολογία υποκαπνισμού με SF και στην ιστοσελίδα του τμήματος. Αυτά θα πρέπει να χρησιμοποιούνται για να διασφαλίζεται ότι όλες οι υποχρεωτικές πληροφορίες καταγράφονται για όλες τις απεντομώσεις με SF για BMSB.

Εάν χρησιμοποιείται σύστημα τρίτου κατασκευαστή για τον προσδιορισμό της αποτελεσματικότητας της απεντόμωσης, η αναφορά που δημιουργήθηκε από το σύστημα του τρίτου κατασκευαστή είναι αποδεκτή για να χρησιμοποιηθεί ως αρχείο καταγραφής του υποκαπνισμού, εφόσον συμπεριλαμβάνονται όλες οι υποχρεωτικές λεπτομέρειες που περιλαμβάνονται στο πρότυπο του αρχείου υποκαπνισμού, συμπεριλαμβανομένου του υπολογισμού της ισορροπίας και της δήλωσης καταλληλότητας της αποστολής.

**Αποτυχία απεντόμωσης**

Οι αποστολές θα ελέγχονται κατά την άφιξη και οι αποτυχίες λόγω κακής εφαρμογής απεντομώσεων θα οδηγήσουν σε καθυστερήσεις, έξοδα, επανάληψη των απεντομώσεων ή απαγόρευση της εκφόρτωσης, ή εκ νέου αποστολή και αναστολή της συνεργασίας με τους παρόχους απεντομώσεων. Η αναστολή θα επηρεάσει τις αποστολές υπό μεταφορά.



|  |  |  |
| --- | --- | --- |
| Αυστραλία 1800 900 090 ή +61 3 8318 6700 (εκτός Αυστραλίας) NZ 0800 00 83 33 (μόνο NZ) ή +64 4 830 1574 (εκτός NZ) | [agriculture.gov.au/bmsb](http://agriculture.gov.au/bmsb)  [biosecurity.govt.nz/bmsbrequirements](https://www.biosecurity.govt.nz/importing/vehicles-and-machinery/requirement-documents-for-importing-vehicles-machinery-or-parts/brown-marmorated-stink-bug-requirements/)  Facebook: [Australian Biosecurity](https://www.facebook.com/australianbiosec/) / [MPIgovtnz](https://www.facebook.com/MPIgovtnz) Twitter: @[DeptAgNews](https://twitter.com/DeptAgNews) / [@MPI\_NZ](https://twitter.com/MPI_NZ) | BIO4074\_0919 |